l-Kapuċċini ta' Għawdex d-istoriku Għawdxi l-Kanonku Dun Franġisk Agius Sultana (1712-1770) jidher li kellu rabta kbira mal-Patrijiet Kapuċċini ta' Għawdex. Dan joħroġ ċar mill-ittra twila li huwa kiteb fl-1752 lil Ignazio Saverio Mifsud, li fiha tah deskrizzjoni dettaljata tal-knisja u l-kunvent tal-Kapuċċini f'Għawdex. Iżda minbarra l-fatt fuq imsemmi, insibu żewġ avvenimenti oħra b'rabta ma' de Soldanis u l-Kapuċċini f'Għawdex. Fl-1738, l-Ordni Franġiskan Kapuċċin kellu żewġ beati ġodda, Fra Feliċ minn Sigmaringen, u Fra Ġużepp minn Leonessa. F'din l-okkażjoni saret festa fil-Knisja tal-Kapuċċini fir-Rabat ta' Għawdex, u waħda mill-prietki saret mill-Kanonku Dun Franġisk Agius Sultana 2 Fl-istess żmien il-Kapuċċini Maltin kienu qegħdin jirsistu biex jinqatgħu mill-Provinċja ta' Sirakuża u jsiru Kustodja għalihom. Fost dawk li appoġġaw it-talba tal-Kapuċċini nsibu l-Kapitlu tal-Matriċi tar-Rabat, Għawdex. Fil-fatt fl-14 ta' Marzu 1740, l-imsemmi Kapitlu għamel dikjarazzjoni biex jappoġġja t-talba tal-Kapuċċini Maltin. Din id-dikjarazzjoni ġiet iffirmata mill-Kanonku Arċipriet Dun Adeodato Formosa, u tnax-il kanonku ,u fost il-firem tal-kanonċi nsibu dik tal-Kanonku Dun Franġisk Agius Sultana $ Dan it-tagħrif għandu jitqies bħala żieda żgħira għall-bijografija interessanti miktuba mill-Mons. 1- L-Schiavone, 'Il-Kunvent tal-Kapuċċini fir-Rabat, Għawdex', The Gozo Primarv School Magazine, no. 9, 25-28. 2: Arkivju Provinċjali Patrijiet Kapuċċini, il-Furjana, Cronica delli RR PP Minori Capuccini di Malta miġbur minn Patri Pelaġju, 332-333.